
PERSONERNE. 



Bedstemoder (70 Aar). 
Anna (lo— 11 Aar). 

Scenen: et stort lavloftet Værelse med gammeldags 
Møbler. 

Til venstre (for Tilskuerne): en Sofa, hvis Ende- 
stykker dannes af lave Skabe. Foran Sofaen et svært Ma- 
hognitræs Bord paa Søjlefod og med et hvidt fileret Tæppe 
over. Paa Bordet en VandkarafFe med Glas. Helt oppe i 
Hjørnet en Jærnkakkelovn. 

Til højre; to Fag lave Vinduer med blomstrede Gar- 
diner. Imellem Vinduerne et gammelt Stueur i høj Kasse. 
Under det ene Vindu en Rok. 

Baggrunden: til højre en Dør. Til venstre nede ved 
Kakkelovnen og med Hovedgærdet mod Væggen en stor 
Dobbeltseng. Ved Benenden af Sengen fremme paa Gulvet 
en lav moderne Lænestol med Arme. Mellem Ovnen og 
Sengen et lille Bord med Flasker, Glas og Krukker. Paa 
den anden Side Sengen en Servante. Ved Siden af denne 
langs Væggen en mindre Træseng. Mellem Sengen og Døren 
en Dragkiste med Messingbeslag og et stort Dobbeltskab. 

Paa Væggen henne over Sofaen gamle Kobberstik og 
Familieportrætter med Kranse af Evighedsblomster omkring. 
Over den lille Seng nogle stærkt kolorerede Godtkøbs- 
billeder, deriblandt en Jomfru Marie med Barnet, hæftede 
fast med Oblater og Tegnesøm. 

Paa Dragkisten og rundt i Krogene Kasser, Kufferter 
og Hatæsker. 

Det hele Interiør gør et koldt og uhyggeligt Indtryk. 



Sildig Aften. Ud i Kakkelovnen. Der er mUet hvide Lærreds- 
gardiner ned foran Vinduerne. Man ser Silhuetter af Grene be- 

VB^gB sig: paa Gardinerne. Af og til lyder et stærkt Vindsted, 
der slaar Grenene ind mod Buderna Paa Servanten brænder en 
Natlampe. 

Anna ligger i den lille Seng med Armene bag Hovedet og 
stirrer op i Loftet. Hvergang et Vindstød høres, ser hun for- 
skræmt hen mod Vinduerne. Pludselig rejser hun sig over £nde 
og lytter. Lægger sig derpaa beroliget ned igen og lukker Øj- 
nen& Saa vender hun sig hurtig om med Ansigtet ind mod 
Væggen. Ved Bevægelsen blottes hendes ene Fod, der kommer 
til at stikke frem under Tæppet 

Bedstemoder ind fulgt af en Pige med en tændt Lampe 
med Skærm over i den ene Haand og et stort Maleri af en ung 
Dame i den anden. Bedstemoder tager hurtig Maleriet og 
stiller det ind mellem Dragkisten og Skabet. Pigen sætter 
Lampen paa det store Bord. 

Pigen. 
Skal jeg hjælpe Fruen? 

Bedstemoder 

smaahoster og taler med sig selv. 

Lad mig nu se lad mig nu se 

(iøjt:) Lagnerne blev jo dampet af, Martine? 

Pigen. 
Jo, det hele er i Orden. 

Bedstemoder. 
Og vil hun ha' Chokolade, saa véd Jomfru 
Henriksen, hvor den er. 

Pigen. 
Jo. — Er der ikke noget, jeg ska' hjælpe 
Fruen med? 

Bedstemoder. 

Ja nu er det hele i Orden, er det I 

(Hejt:) Ja saa kan Du godt gaa, Martine! God- 
nat ! — (Hen til et af Sofaskabene, som hun aabner.) 

Pigen 

bliver staaende. 

Ønsker Fruen ikke jeg plejer jo' 

Bedstemoder 

søger i Skabet og vender sig om med en lille Flaske i Haanden. 
Forbavset og mistænksomt. 

Næ — men, er Du hér endnu, Martine ? (Skjuler 

Flasken i Sofaen.) 

Pigen. 
Jeg vidste ikke om 

Bedstemoder. 
Nej, der er ikke no'et, nej I 

Pigen. 
Godnat da! (Ud.) 

Bedstemoder 

hen at laase Døren efter hende. Pusler derpaa rundt i Værelset. 
Better paa Gardinerne og skruer paa Lampen, medens hun halv- 
højt mumler: 

Sover Du, Lillemo'er? sover Du 

allerede? Det skulde Du jo ikke gøre, nej, 

Du skulde jo ikke sove! — — (Hen tU Annas Sene:. 

Ser hendes nøgne Fod.) Fin er hun, ja (lader sine 

Fingre glide hen over Foden.) — fin Og rund li'som 

Mo'eren. Ak ja, ja, ja! men naar Døden 

ta'er sit, hva' bli'er der saa igen? (Dækker hurtig 

Foden til med Tæppet.) 

Anna 

rejser sig leende. 

Der narrede jeg Dig rigtignok, Bedstemo'er! 



yGoogk 



lO 



Bedstemoder. 
Men herregud, Barn! sover Du ikke endnu? 

Anna 

gaber. 

Aa ja, jeg er forresten ogsaa søvnig. 

Bedstemoder. 

Ser hun detl 

Anna. 

Men Bedste sa'e jo sæl, at jeg ikke maatte 

sove! Uf, hvor det er væmmeligt at ligge 

heroppe alene! Der staar en Mand med saaden 

no'en lange Fingre udenfor Vinduerne. Ja 

nu kan Du ikke se ham, naar Lampen er her! 
— — Og saa banker han paa, og saa knager 
det i Bjælkerne, og saa er der no'en, der gaar 
oppe paa Loftet. 

Bedstemoder. 
Ja det blæser stygt, gør det. 

Anna. 
Naar kommer Fa' er hjem? 

Bedstemoder. 
Klokken fem kommer de nok. 

Anna. 
Det er en lang Køretur. Var det der- 
for, Bedstemo'er ikke vilde med til Brylluppet? 

Bedstemoder. 
Ja, det var det. 

Anna. 
Tror Du, de bli'er oppe med det samme? 

Bedstemoder. 
Nej, de gaar skam nok i Seng, gør del 

Anna. 
Jeg glæder mig til i Morgeni (gaber o Skal 
Du ikke i Seng, Bedstemo'er? 

Bedstemoder. 
Jo, det skal jeg 

Anna. 
Dine Draaber staar henne paa det lille Bord. 
— — Husk nu paa, hva' Dokteren sa'e igaar, 
at Du ikke maatte ta'e flere end otte. Du kunde 
gærne sove ind i Evigheden med samme. 

Bedstemoder 

znistænkBomt. 

Hørte Du det? 

(Pause.) 

Anna 

smaaleende. 

Véd Bedste, hva' Jomfru Henriksen sa'e, da 
hun var oppe efter Sjalet? 

Bedstemoder. 
Nej, hva' sa'e hun saa? 

Anna. 
Hytten ser sgu ud som et Pulterkammer, 
sa'e hun. 

Bedstemoder. 
Ja hun har en styg Mund, har hun, den 
samme Jomfru Henriksen ! 

Anna. 
Hvor kunde det være, at Du skulde ha' nye 
Draaber, Bedstemo'er? den gamle Flaske er jo 
næsten helt fuld. 

Bedstemoder. 
Det forstaar en lille Pige ikkel 

Anna. 
Jeg véd no'et, Bedstemo'er 1 

Bedstemoder 

urolig. 

Hva' véd hun? 

Anna. 
Jeg véd nok no'et! 

Bedstemoder. 
Hva' er det da, hun véd? 

Der lyder et stærkt Vindstød og Anna putter sig ned under 
Tæppet. 

Anna. 

Uh — h, hvor det suser! Har Du ikke 

en Pebermynte? 

Bedstemoder tager øn Pebenn3nitedaase op af Lommen og 
tømmer Indholdet ud i Annas Haand. 

Anna 

halvt nynnende. 

Sikken Masse — Pebermynter — lille søde 

Bedstemo'er ! (Slaar Armene om hende.) 

Bedstemoder. 

Naa, naa, naa, Barn! Du vælter mig jo! 

Skal den Kjole ikke knappes dér i Halsen? 

Anna. 
Den kan sgu'nte knappes anderledes! 

Bedstemoder. 
Men Barn dog! hvor lærer Du saadan no'et? 

Anna. 
Jeg véd saamænd ikke! 

Bedstemoder 

strækker Uaanden nd. 

Saa fin og hvid hun er! 

Anna. 
Næ, ikke kilde mig! Du har altid saaden 
en Lyst til at røre ved min Hals! 

Bedstemoder 

trækker hurtig Haanden tilbage. 

Har Lillemo'er husket sin Aftenbøn? 
Anna 

suger paa Pebermsmteme. 

Ja — a, tre Gange. 

Bedstemoder 

nyser. 

Jeg nøs! 

Anna. 
Gud velsigne Dig, Bedste! 

Bedstemoder. 
Tak, Barn. 

Anna. 

Du er nok bleven forkølet? Du har 

ogsaa gaaet hele Dagen dernede for de aabne 
Vinduer. Du glemmer altid, at Du er en gammel 
Konel Er Du nu helt færdig? 

Bedstemoder. 

Ja, nu er jeg helt færdig, ja. (Qaar nroUg omkring.) 

Hvad er Uret, Barn? 

Anna 

ser hen paa Uret. 

Et Kvarter over elleve. 

Bedstemoder. 
Ak ja, ja — Tiden gaarl 

Anna 

rejser sig. 

Hør, Bedste, Du er saa underlig i Aften 1 
Du si'er ingenting, og Du klæ'er Dig heller- 
ikke af. 

Bedstemoder 

standser. 

Nu danser han med din nye Mo'erl 

Anna. 
Tror Du, jeg skal si'e »Mo'er« til hende? 

Bedstemoder 

ler haardk 

Hæ, hæ, hæ 1 ja mænd tror jeg det ! 

Anna. 

Det er ikke no'et at le a' ! for jeg vil gærne. 

Bedstemoder. 
Og saa skal Du traade hendes Naale, skal 

Du og kæmme hendes Haar og gaa 

ud af Stuen, naar det skumrer I 

Anna. 
Skal jeg gaa ud a' Stuen ? 

Bedstemoder. 
Du har din Mo'ers Øjne, Barn. 

Anna. 
Ja Mo'ers »kønne« Øjne I 

Bedstemoder. 
Og ilde smager Kys, naar der er Lig i Huset 1 

Anna. 
Uf, Bedste, naar Du si' er saaden no'et, saa 
ser Du saa ækel udi 

Bedstemoder. 
Saa, saa, saa. Barn! nu tier jeg jo stille, nu 
tier jeg jo! 



Bedste! 
Ja? 



(Patuse.) 

Anna. 
Bedstemoder. 

Anna. 
Er det vel sandt, at vi er Pattedyr, Bedste- 
mo'er? 

Bedstemoder. 
Fy, fy, Barn, hvor falder Du paa det? 

Anna. 
Det si'er Hr. Jørgensen — ham vi har i 
Naturhistorie. 

Bedstemoder 

ryster paA Hovedet. 

Menneskene bli'er saa slette I 

Anna. 
Er det vel sandt, Bedstemo'er? 

Bedstemoder. 
Vist ikke, vist ikkel vi er skabt i Guds 
Billede, er vil 

Anna 

lytter. 

Hys! — Jeg syntes, der er no'en, der 
banker ! 

Bedstemoder. 
Nej mænd er der ej I 

Anna. 
Jo hørl dér! dér inde i Skabet! 

Bedstemoder. 
Dér inde si'er Du ? Der hænger jo din Mo'ers 
Tøj : - 

Jamen hør da! 



Bedstemoder 

lytter. 

Ja, ja! nu hører jeg det, ja! Det er 

Dødningeuret 1 

Anna. 
Dødningeuret 

Bedstemoder. 
Den Nat, din Mo'er døde, slog det ogsaa. 

Anna. 
Jamen der er jo ingen, der skal dø nu, Bed- 
stemo'er. 

Bedstemoder. 

Det er der ingen, der véd. Barn I »Ingen 

véd, naar Dødens Port oplukkes, ingen véd, naar 
Livets Fakkel slukkes!« — — uden Gud, lille 
Anna. 

Anna. 
Saa — nu holdt det op ! — — Aa, hvor 
her er varmt! Hvorfor skulde der ogsaa lægges 
i Kakkelovnen? 

Bedstemoder 

nærmera 

Kan Anna huske, at Martine tog hendes lille 
Krop i Tæppet og bar hende ind til Sengen ? — 
— Dér sad han og græd som et Barn og holdt 
hendes Mo'ers Haand og kyssede hendes Mund 

En Bryllupsnat. 2 

og hendes Pande og bad og bad, at hun ikke 
maatte forlade ham og Barnet 

Anna. 
Stakkels, lille Fa'er, ja! 

Bedstemoder. 
Men i Nat danser han med en anden, Lille- 
mo'er, husk paa det ! og i Nat vil han sove med 

en anden ved sin Side ! Ja, ja, ja ! en evig 

Sandhed er det: stakket rækker kun Barnetaarer 
og Enkemands Graad! — — Og saa tog hun 
din Haand og min Haand og lagde dem i hans: 
Naar I tre blot holder sammen ! sa'e hun saa. — 

— Og han svor, og han lovede og to Aar 

efter! tvi ham, tvil 

Anna. 
Fa'er taler tit til mig om Mo'er! 

Bedstemoder. 
»Taler«, ja! men hvem tænker han paa, tror 
Du? 

Anna. 
Hvem han tænker paa? 

Bedstemoder. 
Er det paa sit Barns Mo'er? 

Anna. 
Ja, det 

Bedstemoder. 
Næmen Lillemo'er holder med ham, gør hun! 

Skændte hun ikke paa mig, da jeg bar 

Sagerne her op? 

Anna. 
Jo, for det sa'e da Jomfru Henriksen ogsaa, 
at det ha'de Du ikke Lov til. 

Bedstemoder. 
Aa, Jomfru Henriksen og Jomfru Henriksen! 
— — Skulde den anden kanske sidde i min 
Datters Stol? og spise med min Datters Ske? 

Skulde hun det ? Og føde sine Børn 

i min Datters Seng? 

Anna. 
Men hva' tror Du, Fa' er si' er? 

Bedstemoder. 
Det véd jeg ikke, og det bryder jeg mig 
ikke om, for jeg faar ham ikke at se mere. 

Anna. 
Hva' 

Bedstemoder. 
Jeg faar ham ikke at se mere! si' er jeg. 

Anna. 
Men Bedstemo'er dog! faar Du ikke Fa' er 
at se mere! Han kommer jo i Morgen tidlig! 

Bedstemoder. 

Ja, han kommer i Morgen, gør han! 

Og hun kommer 

2* 

Anna. 



Ja- 



Bedstemoder. 
Men jeg vil ikke se dem! 

Anna. 
Hva' vil Du da? 

Bedstemoder. 
Jeg bliver nok heroppe, gør jeg! 

Anna. 

ler. 

Bedstemoder. 
Ja, le hun kun, Barn! 

Anna. 
Jamen, Bedste, det er ogsaa saa morsomt, 
at Du vil sidde heroppe og kukkelure! 

Bedstemoder. 
Ja, ja, ja! le hun kun! — — Hendes Tid 
kommer nok! 

Anna. 

indsmigrende. 

Lille Bedste er da ikke vred? 

Bedstemoder. 
Nej, mænd er jeg ikke det, nej ! Ungdom er 
jo Ungdom! Men én skulde aldrig blive gammel, 
lille Anna, for én bliver saa rent tilovers. Alle- 
sammen glider de bort, baade de, der dør, og 

de, der lever, og det er næsten værst med 

dem! 

Anna. 

kærtegnier hende. 

Bedstemoder. 
Ja, ja, ja! det véd jeg, det véd jeg: der 
klappes med Haand og der kysses med Mund! 
men Tapkeme, Lillemo'r, Tankerne, de er andet- 
steds, er del 

Anna. 
Saa, saa, saa, lille Bedste! — — Du véd 
godt, at Fa' er og Lillemo'er holder mest af Dig. 

Bedstemoder. 

Ja, det véd jeg ogsaa, ja! Naar I tre 

blot holder sammen, sa'e hun jo ! Kunde 

han ikke ha' biet, til jeg var borte? kunde han 
ikke det? Han ha'de saa Skam ikke kommet til 

at bie længe ! Men det hastede nok, gjorde 

det! — — Hæ, hæ! kanhænde, de har holdt 
Bryllup før i Nat! kanhænde det, ja! 

Anna. 

gaber. 

Hvem har holdt Bryllup? 

Bedstemoder. 
Hy — s — s. Barn! hør ikke paa mig, hør ikke 
paa mig! 

Anna. 

træt. 

Du er en mærkværdig Kone, Bedstemo'er! 

Pavse. 



yGoogk 



22 



Bedstemoder. 

nikkende i egne Tanker. 

Og naar saa Storken kommer til hendes nye 
Mo'ei*, saa bliver Anna nok Barnepige, gør hun. 

Anna. 
Det er sletikke Storken! 

Bedstemoder. 
Hva' si 'er hun? 

Anna. 

Det er sletikke Storken! Det sa'e Hr. 

Jørgensen ogsaa. 

Bedstemoder. 

Naa ! saa har han vel forklaret det 

hele da? 

Anna. 
Nej, han sa'e, at det maatte vorres Mo'er 
gøre. Men jeg har jo ingen 

Bedstemoder. 
Nu faar hun jo én, Lillemo'er, nu faar hun 
jo én! 

Anna. 
Ja, og det er godt! for der er saameget, en 
ung Pige ikke kan gaa til sin Fa' er om, si'er 
Frøken Jakobsen. 

Bedstemoder 

hurtig. 

Har Martine lagt i Ovnen? 

Anna. 
Ja, det har jeg jo sagt! 

Bedstemoder 

i Tanker. 

Naa har Du det. har Du det.? Ja saa 

kan Du godt gaa, Martine! 

Anna. 
Hva' er det dog, Du si'er? 

Bedstemoder. 
Nu skal jeg vise lille Anna no'et. (Oaar hen 

og trækker Maleriet frem.) 

Anna. 
Har Du ogsaa ta'et det ned? 

Bedstemoder. 

Kan — — ? Nej det kan hun ikke, 

nej! for dengang var Lillemo'er ikke mere end 
fem Aar! Det var, mens Jørgen var der- 
ovre i England for at købe de nye Maskiner — 
— saa var 'et, at din Mo'er blev syg. Men hun 
vilde ikke ha', at jeg maatte skikke Bud efter 
ham. — — Og saa var det en Nat, hun ikke 
kunde falde i Søvn, at hun laa og fik saa mange 
underlige Ideer. Det var næsten, som hun var 
bleven synsk, var 'et, og kunde se ind i det til- 
kommende. Saa maatte jeg da love hende,. 

at naar hun kom op igen, saa. skulde hun males, 
for at Jørgen altid kunde ha' hende inde paa 
Kontoret. — — Og saa kom hun jo ogsaa 

oven Senge, og Halberg malede hende, og da 
Jørgen kom hjem, saa hang hun inde over hans 

Bord. 

Anna. 
Og »Jørgen« blev saa glad! 

Bedstemoder. 

Det gjorde han, ja! Men Karen blev 

aldrig rigtig kvik siden, gjorde hun ikke. Staklen, 

for hun gik jo med Fa'erens Sygdom i sig 

ja, ja, ja, det gjorde hun, det gjorde hun! 

Og saa var det, da Dokteren ha' de sagt hende, 

at hun ikke kunde leve hun vilde jo ha' 

Besked! såa var det, at vi en Aften sad 

alene nede i Stuen. Lillemo'er var puttet 

i Seng, og han var ovre paa Fabrikken. Den 
maatte han jo passe, saa der var ikke no'et at 

si'e til det. Hvordan det saa gik eller ikke, 

saa kom vi da til at snakke om Billedet 

ak, ja, ja! jeg husker saamen den Aften saa 
tydelig! hun ha'de den blaa Slaabrok paa med 

Kvasterne hun ha'de jo saa ondt ved at 

komme i Kjolen det sidste Aarstid! Naa, 

ja! saa var 'et, hun sad og kiggede ud af Vin- 
duet og saa paa Ilden derovre i Værkstederne og 
paa Arbejderne og paa al den Travlhed og alt 
det Liv. Og saa vender hun pludselig An- 
sigtet om mod den mørke Stue og si'er: Jeg er 
dog alligevel glad for, at Jørgen fik det Billede! 
Hva' skulde jeg svare til det? Herregud, 

én vidste jo nok, hvor hun ha'de sine Tanker! 

Men saa lægger hun sit Ansigt tæt ind til 

mit. Og jeg kunde mærke, at hun græd. 

Og saa hviskede hun : Bedstemo'er, tror Du, han 

vil komme til at holde af en anden? Jeg 

sa'e ingenting til det heller, for én kender jo 

Mandfolkene I Men saa tog hun mig haardt 

i Armen og ruskede i mig og sa'e : Lov mig én 
Ting, Bedstemo'er! at den Dag han gifter sig, 

saa ta'er Du Billedet! Og se det lovede 

j^g> og det har jeg holdt! 

Anna. 
Men hvor vidste Mo'er, at 

Bedstemoder. 
Naar Døden staar i Forstuen, lille Anna, saa 
ser én til længere, end én lyster! 

Anna. 
Det er nu alligevel næsten Synd, Bedstemo'er, 
for Fa'er holdt saa meget af det Billede. 

Bedstemoder. 
Det gjorde han ' 

Anna. 
Og husk paa. Du har sæl gi'et ham det! 

Bedstemoder. 
Jeg ha'de ogsaa gi'et ham min Datter! men 
se om han husker det!' 

Anna. 
Skal det hænge heroppe nu ? 

Bedstemoder. 
Det skal det vist ikke» nej! 

Anna. 
Jamen hva' da? 

Bedstemoder 

Btaar uvis og famler yed Maleriet. 

Anna. 
Nu er Bedste underlig igen! 

Bedstemoder. 
Vil lille Anna ikke gærne være hos sin egen 
Mo'er.J^ 

Anna. 
Jo — o, men hun er jo død. 

Bedstemoder. 
Døden er kun et Vand at ligne ved, Lille- 
mo'er, og det skal vi alle over: Paa Dødens 
Bølger alle Sjæle drage til Evighedens faure 
Underland — staar der! 

Anna. 

Ja 

Bedstemoder. 
Og saa staar der: Hvad Dødens Le paa 
Jorden her nedslaar, det spirer frem i Herrens 
Urtegaard ! 

Anna. 
Du kan saa mange Vers, Bedstemo'er, men 
de er allesammen saa sørgelige. 

Bedstemoder. 
Skal Bedste synge Spindevisen da? 

Anna 

glad. 

Ja! den om Hr. Abel! den er morsom! 

Bedstemoder. 
Saa maa vi skam ha' Rokken fat da, Lille- 
mo'er! Saa skal Bedste synge en Svane- 
sang, som det nok hedder. (Henter Rokken, sætter aig 
paa en Stol ved Annas Seng, spinder og synger:) 

Og Regnen slog mod Ruden, det havde Art og Skik! 
Og Pigen sad bag sorten Ovn, mens Rokkehjulet gik. 
Og Hjulet peb, og Vinden sang, 
^S Pigen græd den Nat saa lang — — — 
Men Døden dansed Springdans genenm Skoven! 
(Taler:) Syng med, Barn! 

Anna. 
Jamen, Bedste, det er jo ikke 

Bedstemoder. 
Syng med, si'er jeg! 

Begge 

synger. 
Og Hjulet peb, og Vinden sang, 
og Pigen græd den Nat saa lang — — — 
Men Døden dansed Springdans gennem Skoven! 

Bedstemoder 

synger ene. 
Da kom den liden Nissebuk af Musehullet frem. 
Ham hued ej den Graad og Støj alt i hans lune Hjem! 
Han hugged Ten, han klipped Traad. 

Da standsed Hjul, da stopped Graad — 

Men Døden dansed Springdans gennem Skoven 1 

(Taler:) Syng, LiUemo'er, syng! 

Anna. 
Næ, næ, ikke mere! 

Bedste;noder 

synger 'ene- 
Han hugged Ten, han klipped Traad. 

Da standsed Hjul, da stopped Graad — 

Men Døden dansed Springdans gennem Skoven! 

Anna. 
Bedste 

Bedstemoder. 

synger. 
De lagde hende under Muld den tredje Dag derpaa. 
Og Rokken satte de paa Loft, dér kunde den vel staa. 
Men Nissebuk bag Ovnen lo: 
saa fik vi dog omsider Rol — — — 
Og Døden dansed Springdans gennem Skoven ! 

Anna. 
Jeg kan ikke lide den Vise, Bedstemo'er! 
det er ikke den rigtige. 

Bedstemoder. 
Den er da ellers lystig nok, skulde én mene ! 

Nynner:) Og Nissebuk bag Ovnen lo (Byster 

psa Hovedet) En glemmer de muntre Viser, Barn 

der sker jo saa meget, som ingen tænker! 

— — Kan Lillemo'er huske, hva' han sa'e den 

Dag ude i Bakkeskoven ? den Dag, de blev 

forlovet? Lille Karen, sa'e han, nu er jeg først 
blevet et helt Menneske, sa'e han, og Gud velsigne 

min lille Pige for hendes Kærligheds Skyld ! 

Det sa'e han, og saa tog han hendes Hænder og 
lagde dem paa sine Skuldre. Og saa stod han 
og saa' hende ind i Øjnene, aa, saa længe saa 
længe gjorde han 

(IJret henne meUem Vinduerne slaar.) 

Anna 

sagte. 

Bedstemo'er, nu er Klokken tolv! 
Bedstemoder. 

Men jeg sad og tænkte paa Fa'er ! Vi 

ha'de jo faaet Karen lidt sent, ha'de vi, saa vi 

to gamle gik altid og nuslede om hende. 

Ja, ja, ja! Sorrig og Glæde de vandrer tilhobe,-, 
gør de! 

Anna. 

Nu skal Bedste gaa i Seng 

Bedstemoder. 
Men nu er det altsammen forbi — — og 
bedst var 'et nok for os to, Lillemo'er, om vi laa 
tre Alen under Mulde. — — I lange, hvide 

Klæder bag Kistens sorte Fjæl ; 

Anna. 
Bedstemo'er, jeg bh'er bange for Dig. 

njniiier. . ' 

Men Nissebak bag Ovnen lo: 
Saa fik vi dog omsider Ro! — — ' 
Og Døden — — — 

Anna 

afbrydenda 

Ikke den igen! ikke den igen! 

Bedstemoder. 
Nu skal jeg sige lille Anna no'etT — — 
Alle de andre Billeder der nede har jeg taget, 
og Brevene har jeg taget, og Haarlokken og alt 
det, han gemte, har jeg taget 

Anna. 
Har Du! — Hvor er det da? 

Bedstemoder. 
Det ligger ovre under den store Kedel i 

Vaskerstuen, Lillemo'er! Og der ligger det 

lunt! 

Anna. 
Du er ond, Bedstemo'er! 

Bedstemoder. 
En bli'er vel ond, naar én faar det ondt! 
— — Nu skal vi tre frede om Minderne, sa'e 

han, den Dag de puttede hende i Jorden 

om Aftenen sa'e han det, da vi gik til Sengs! 

Godt, at jeg har Dig og lille Anna, sa'e 

han! — — og nu danser han i Brudeseng! hæ, 
hæ! mænd freder han om Mindemel 



yGoogk 



31 



Anna. 
Hvorfor har Du da lavet det saa fint dernede, 
naar Du er vred paa Fa'ér? 

Bedstemoder. 

Det forstaar en lille Pige ikke I Skulde 

de kanske si'e én no'et paa, naar én var borte? 

— — skulde de det.?' Rent er der, rent 

og pillent i hver en Krog, Skam faa den, der si'er 
andet ! 

Anna. 
Jamen, Bedste, baade Fa' er og min nye 
Mo'er vil ogsaa blive 

Bedstemoder 

aifbrydende. 

Tal ikke om hende! 

Anna. 
Jamen 

Bedstemoder. 
Tal ikke om hende, si'er jeg! 

Anna. 
Hun er da altid saa sød og rar. 

Bedstemoder. 
Det er Katten ogsaa, Lillemo'er, det er Katten 

ogsaa ! men Kløerne skal nok komme frem ! 

En kunde kanske faa Lov til at gaa rundt her 
og æde Naadsensbrød, hvor én selv har regeret I 

Anna. 
Naadsensbrød 

Bedstemoder. 
Har hun ikke stjaalet din Fa'ers Hjærte? 
Har hun ikke listet min Datters Barn fra mig? 

Har hun ikke bragt Sorg og Ufred over 

Huset? sig nej til det! Men nu skal jeg 

fortælle no'et, skal jeg! Sengen har jeg flyttet 
herop, og Stolen dér henne har jeg flyttet herop, 
og Klæderne har jeg hængt dér ind i det store 
Skab! for jeg vil ikke, at hun skal røre ved min 
Datters Sager! 

Anna 

beroligende. 

Lille Bedste, lille Bedste 

Bedstemoder 

mere og mere ophidset. 

Og Billederne har jeg puttet i Ovnen og 

Brevene! og Maleriet derhenne vil jeg putte 

i Ovnen! Kanske hun skulde se med sine onde 
Øjne paa det? Næ — æ skulde hun ej! 

Anna 

vil tale. 

Bedstemoder. 
Ja, ja, ja. Barn! der hænder saameget, som 
ingen tænker! — — Husker Lillemo'er et hvidt 

Ansigt, som laa derhenne paa Puden ? Dér 

ha' de det ligget i mange Uger, ha' de det, og 
Hvile ha' de det ikke fundet hverken Dag eller 
Nat. — — Men nu laa det smukt stille, gjorde 
det ! og han sad og holdt hendes Haand og kyssede 

hendes Mund — — og saa lo han, eller kan- 
hænde han græd, for Døden var nyssens traadt 

ind i Stuen! Ja, ja, ja! dér sad han, ja 

og saa sa'e han: Aldrig skal jeg glemme, hva' 

hun, dér ligger, har været for mig! Og saa 

faldt han om paa sine Knæ, gjorde han, og vilde 

ikke bort fra Sengen (Rejser sIr pludselig.) Og 

i Nat holder han Bryllup, gør han! — — han 
freder om Minderne, hæ, hæ! lystig, lystig! Spil 
Bryllupsdansen, Lillemo'er! spil Bryllupsdansen, 
hører hun: Der rider en Konge over Viborgbro 

— — — (Synker om paa Stolen.) 

Anna 

angst. 

Men Bedstemo'er, Bedstemo'erl er Du syg? 
Martine! 

Bedstemoder. 
Ja, saa var det, Bedstemo'er blev syg, ja 

— — og begyndte med Draaberne, fordi hun 

ikke kunde sove. Ak, ja, ja, de Drømme, 

de Drømmel Hys! Hvem er det, der 

kalder? 

Anna 

begynder at græde. 

Bedstemoder 

milåt 

Men Lillemo'er dog græder hun? næmen 

hva' græder hun for? blev hun bange? talte Bed- 
stemo'er saa højt 

En Bryllupsnat. 3 

Anna. 



Ja 



Bedstemoder 

kærtegner hende. 

Aa, men Herre Gud dog! 

Anna. 
Kys mig 

Bedstemoder. 
Ja, ja, ja, lille Pus! blev hun saa rent for- 
skrækket da ? (Kysser hende.) 

Anna. 

Jeg er saa træt. Bedste! Skal vi ikke 

sove nuf 

Bedstemoder. 
Jo, jo, jo 

Anna 
Jeg synes ikke, det blæser mer? 

Bedstemoder. 
Nej, nu blæser det ikke mer 

Anna. 
Klæd Dig saa af da! 

Bedstemoder 

begynder at klæde sig af. 
Ja, nu skal jeg ja (standaer pludselig.) 

Men lille Anna maa love Bedste én Ting 

Ja- 

Bedstemoder. 
Hun maa ikke kysse hende, si'er jeg I 

Anna. 
Nej, nej! 

Bedstemoder 

kærtegner hende. 

Ikke bange, lille Pus! — — Saa blød hun 
er og saa varm! — — Hva' var det saa, hun 
fortalte Lillemo'er her forgangen Dag.? 

Anna. 
Hvem? 

Bedstemoder. 
Nede i Lysthuset — 

Anna. 
Saa Du det? 

Bedstemoder. 
Jo, jo, det gjorde jeg! — — Bedstemo'er 
ser alting I Dér nede i Haven gik tre Men- 
nesker og spøgte og lo, og ingen tænkte paa, at 
hér oppe sad en gammel Kone alene med sine 

3* 

Tanker. (Hemmelighedsfuldt.) Jeg listede mig 

hen til Vinduet — — dér henne bag Gardinet! 
Og (ler sad Lillemo'er med Armene om hendes 

Hals — — (Trykker Haanden mod Brystet.) Det S tak 

saa fælt herinde, gjorde det. Og der var no'en, 
der kaldte paa mig langt borte — — Bedste- 
mo'er! Bedstemo'er! raabte det! 

Anna. 
Hvem var det da? 

Bedstemoder. 
Det var Døden, var det! 

Anna. , 
Fy, Bedste! jeg kan ikke lide Dig, naar Du 
si' er saadan no'etl 

Bedstemoder. 
Vil hun ikke gærne rejse med op til sin 
egen Mo'er? 

Anna. 
Jamen det kan vi jo ikke! 

Bedst emoder 

nikker. 

Jo, jo! Draaberne, Lillemo'er! 

Anna. 
Draaberne? 

Bedstemoder. 
En sover saa velsignet, Barn 

Anna. 



Nej nej 



Bedstemoder. 
En kan sove sig ind i Himlen, sa'e Dok- 
toren 

Anna. 
Nej, nej! Bedstemo'er, Bedstemo'er! 

Bedstemoder. 
Hvor alle de smaa Englebørn er, lille Anna, 
og hvor hendes Mo'er er 

Anna. 
Aa Bedste, Bedstel nu er jeg bange for 
Dig igen! 

Bedstemoder. 
Og hvor der ikke findes Sorg, ejheller Graad, 
ejheller Pine 

Anna. 
Nej, nej! jeg vil ikke! 

Bedstemoder. 
Næ for lille Anna har glemt sin egen Mo'er, 
har hun! 

Anna 

grædende. 

Det er ikke sandt! 

Bedstemoder. 
Sa'e hun ikke, at hun glædede sig til i 

Morgen? Sa'e hun ikke, at hun gærne vilde 

holde af den anden ? 

Anna. 
Jo, men 

Bedstemoder. 
Lyv ikke, Barn, lyv ikke ! Gud straffer Løgnen ! 

Anna. 
Bedstemo'er lyver sæl! 

Bedstemoder. 
Hva' er det, hun si'er? 

Anna. 
Jo, for Bedste sa'e til Doktoren, at hun ha'de 
ikke flere Draaberl og saa var Flasken næsten 
helt fuld! 

Bedstemoder. 
Det forstaar en lille Pige ikke 

Anna. 
Og saa sa'e Bedste, at hun hade slaaet 
Flasken i Stykker! 

Bedstemoder 

hurtig og sky. 

Ja, 'al det ha'de hun vel ogsaa! 

Anna. 

Men jeg saa' godt, at Du puttede den ned 

i Vandkanden! 

Bedstemoder. 

Hy — y — s! 

Anna. 

Det saa' jeg godt! 

Bedstemoder. 
Hys! sier jeg! 

Anna. 
Og saa bli'er Vorherre ogsaa vred paa Dig I 

Bedstemoder 

griber fat i Anna. 

Vil hun tie stille, Tøs! 

Anna. 
Du maa ikke gøre Lillemo'er Fortræd! 

Bedstemoder 

sky. 

Bedste vil ikke gøre no'en Fortræd 

Anna. 
Jeg vil ikke ligge mere heroppe hos Dig! 

Bedstemoder 

tyssende. 

Saa, saa, saa 

Anna. 
For Du er ond, er Du! 

Bedstemoder. 
Lillemo'er, Lillemo'er! 

Anna. 
Ja, for det si'er min nye Mo'er da ogsaa! 

Bedstemoder 

venlig. 

Si'er hun det, lille Anna? 

Anna. 
Ja, hun si'er, at Bedste har saadan et ondt 
Blik! 

Bedstemoder. 
En kunde vide det! én kunde vide det! 
(Venlig.) Og hva' si'er hun saa mere? 

Anna. 
Hun si'er, at det faar altid de Mennesker, 

der 

Bedstemoder 

afbrydende. 

Jeg vil ikke høre det! 

Anna. 
Og saa sa'e hun til Fa'er, om det ikke var 
bedst, at jeg flyttede ned til Martine. For man 
vidste aldrig, hva' der kunde ske, sa'e hun. 

Bedstemoder. 
Jeg vil ikke høre det! si'er jeg! — — 
(Klagende.) Aa, ja, ja, ja! Herre lille Gud Fader i 
Himlen, led os ikke i Fristelse, staar der! 

Anna 

forundret. 

Men Bedste 

Bedstemoder 

venlig. 

Og saa flytter hun ned i Morgen, gør hun? 

Og saa ta'er den rare nye Mo'er lille Anna 

paa Skødet og klapper hende og kysser hende 

paa Munden og paa Kinden og helt ned paa 

hendes hvide Hals ! (Rækker Haanden ud og klapper Anna.) 

Aa— aah lille Pus ! 

Anna. 

Dine Fingre er saa kolde, Bedstemo'er! 
Bedstemoder 

hurtig. 

Knap den Kjole dér i Halsen! 
Anna 

famler ved Halslinningen. 

Ja- 

Bedstenaoder 

sidder en Stund med bøjet Hovede og siger derpaa. som om hun 
fortsatte en Tankegang: 

— — — Og Anna fortæller hende alting, 
gør hun! — — Og hun ler, og Anna ler og 
rækker sin lille Hals helt op i Vejret for at kysse 
— — og Halsen bli'er saa lang, og saa tynd 
bli'er den, at én faar Lyst til at ta'e om den 

med sine ti Fingre knap den Kjole dér i 

Halsen, sa'e jeg! 

Anna. 
Jamen den kan jo ikke knappes, Bedstemo'er! 

Bedstemoder. 
Og de gaar pænt ud at spadsere, gør de, 
Mo'er og Datter, hæ, hæ! — — Men op paa 
Kirkegaarden kommer de nok ikke, for hva' dér 

ligger, det er det vist bedst at glemme. 

Jeg fryser paa mine Fingre, Barn! lad mig faa 
dem ind paa hendes varme Krop — 

Anna 

slaar til den gamles Hænder og skriger 

Martine ! 

Bedstemoder. 

Martine sover, gør hun, hæ, hæ 1 Hele 

Verden sover! og ingen kan høre, at Lillemo'er 
skriger. 

Anna. 
Aa, Bedste, Bedste 

Bedstemoder 

venlig. 

Ikke bange, lille Pus ! (Rejser sig.) 

Anna. 
Hvad vil Du.? 

Bedstemoder. 
Bedste vil ha'e lille Anna op til sig i den 
store Seng. 

Anna. 
Nej, ikke det, ikke detl for Du er altid saa 
kold! og saa ligger Du hele Tiden og rører ved 
mig! 

Bedstemoder. 
Tror hun. Bedste vil ligge alene og fryse? 

Hys! 

Anna. 
Hva' er det? 

Bedstemoder. 
Hører hun? 

Anna. 
Ja, ja! 

Bedstemoder. 
Det banker 

Anna. 
Inde i Skabet 

Bedstemoder. 

Ja, ja, ja! Den Nat din Mo'er døde, 

slog det ogsaa. Nu kommer vi, Karen, nu 

kommer vi! Bed, Lillemo'er bed! (Folder 

Hænderne.) Fader vor, Du som er i Himlen 

hun beder jo ikke! 

Anna. 
Jeg kan ikke huske det 

Bedstemoder. 

Helliget vorde dit Navn (Pludselig og htirtig:) 

Se, hva' der kryber paa Gulvet! 

Anna 

bøjer sig frem over Sengekanten. I samme Ojeblik griber 
Bedstemoder hende med bægge Hænder omkring Halsen og 
trykker hende med Magt ned i Puderne, medens hun halvhøjt 
mumler : 

Lader de smaa Børn komme til mig, har han 

han sagt! har han ikke det? ti Guds Rige 

hører Børnene til, staar der! 

Slipper Anna, der gør en Bevægelse, som om hun vil rejse 
sig, men synker tilbage igen. Bedstemoder pusler rundt ved 
Møbler og Sager, medens hun halvsagte taler med sig selv.' Tager 
Tæppet af den store Seng og lukker Skabslaagen henne paa So- 

faen. Finder den lille Flakke med Draabeme. Staar en Stund 
med dem, i Haanden og siger derpaa: 

En sover saa velsignet, lille Anna! 
Anna 

rører paa sig henne i Sengen. 

Bedstemoder 

ser det ikke. Gaar hen til Bordet og hælder Indholdet af Flasken 
i et Glas og drikker. Nynner: 

Og Nissebuk bag Ovnen lo (Gyser) 

Det blæser stygt, gør det ! én fryser til midt paa 
Livet I 

Finder Maleriet, søm hnn et Øjeblik aandsfraværende be- 
tragter. Stiller det derpaa op paa Benenden af A n n a s Seng 
med Bagsiden mod Dragkisten. Anna vil tale, men kan ikke 
og tager sig med den ene Haand op til Halsen. 

Bedstemoder 

ser Bokken. 

Skal Bedste synge Spindevisen, Lillemo'er, 
skal hun det.? men lystig, lystig I (Sætter sig 

paa Stolen ved Annas Seng, træder Rokken og synger:) 
Hr. Abel tren i den Rosengaard 
med Fjer i sin Hat og Sværd ved sit Laar. 
Dér sad skøn Edele faur og fin 
mellem Blomster smaa 
og spandt sig det dyreste Brudelin. 
Og Roserne dufted, og Klokkerne klang! 
Men Jomfruen længtes den Dag saa lang. 

(Taler.) Den er da lystig nok, skulde én tro! 

Synger. 
De lagde hende under Muld — 

(Byster paa Hovedet.) Nej, nej — — 
(Synger:) 
Hr. Abel var stædt udi samme Nød, 
han lagde sit Hoved i Jomfruens Skød — — 

da standsed Teen — — da stopped Graad 

mellem Blomster smaa 

og Døden dansed — — — 

(Taler.) Nej, nej, nej ! En glemmer de 

muntre Viser, gør én (Rejser sig og sætter Rokken hen 

nnder Vinduet.) Der sker jo saa meget, som ingen 
tænker ! 

Anna 

svagt. 

Bedstemoder 

Bedstemoder 

hen til Sengen. 

Anna. 
Jeg ér tørstig 

Bedstemoder. 
Er hun det, lille Pus, er hun det } Nu skal 

Bedste komme — (Ghaar hen og skænker et GlasVand, 

som hun bringer Anna.) Drik Saa da — 

Anna. 
Er det Morgen nu? 

Bedstemoder. 

Nej, Nat er det (stryger sig over øjnene.) 

mørkt er det! 

Anna. 
Det gør saa ondt i min Hals 

Bedstemoder 

siddende. 

Nu skal vi hente Tørklædet da. (Gyser.) 

Det blæser stygt, stygt, stygt, gør det én 

fryser, Lillemo'er, én fryser ! (Stirrer hen mod Dragkisten.) 

Kan hun se, hvor det skinner dér henne? 

Det er Vorherres Stjærner, lille Anna, det er 

Vorherres egne Stjærner (Uroiig.) Nu maa 

hun bede, Barn hører hun, hun maa bede ! 

Anna. 
Ja 

Bedstemoder. 
Bed én Gang til bed én Gang til! 

Anna 

træt. 

Fader vor Du, som er i Himlen — — 

helliget vorde dit Navn tilkomme dit Rige 

Bedstemoder 

^ gentager. 

tilkomme dit Rige ja, ja, ja! (Taber 

Glasset og synker sammen paa Stolen.) 

Anna 

som før. 

Ske din Vilje i Himlen 

Bedstemoder. 

blusser op. 

Vist ikke, vist ikke! — — vi er skabt i 
Guds Billede, er vi — — spil Bryllupsdansen, 
hører hun, hører hun men lystig, lystig — 

— Der rider en Konge over Viborg Bro — 

(Falder hen over Sengen.) 

Anna 

rejser sig over Ende og stirrer paa hende og skriger: 

Mo'er, Mo'er! Martine 1 



(Tæppa) 

